آمریکا پرزیدنتی دونالد ترامپ، اؤلکه‌یه بعضی اؤلکه‌لردن گئده‌جک سیغینماچی‌لارین گیریشینی انگللمک اوچون یئنی بیر قرارنامه سوناجاغینی بیلدیردی.
ترامپ، آغ ائوده تشکیل ائتدیگی مطبوعات کنفرانسیندا، مسلمان 7 اؤلکه‌دن گئدن سیغینماچی‌لری انگلله‌ین قرارنامه‌سی‌نین واشینگتن ایالتی فدرال یارغیجی جیمز روبارت طرفین‌دن دوردورولماسی‌نین آردین‌دان یئنی بیر قرارنامه سوناجاغینی آچیقلادی.
ترامپ،
"یئنی قرارنامه، منیم 'چوخ پیس بیر قرار' اولا‌راق تانیملادیغیم قرار اوزرینه شکیل‌لنه‌جک" دئدی.
گله‌جک هفته اعلان ائدیله‌جک قرارنامه‌نین داها احاطه‌لی اولاجاغینی سؤیله‌ین ترامپ، مقصدی‌نین خالقی قوروماق اولدوغونو ایفاده ائتدی.
یارغیچ روبارتین قرارینا تپکی گؤسترن ترامپ، "بو قرارا باغلی بیزیم تک پروبلئمیمیز، بو پیس محکمه‌نین، پیس بیر قرار وئرمیش اولماسی‌دیر" دئدی.
آمریکا عدالت باخانلیغی دا ترامپین سؤزلری اوزرینه،
"بو شکیلده، باشقان داها چوخ واخت ایتیرمه‌دن اؤلکه‌میزی قوروماق اوچون مانعه‌لری قال‌دیرا‌جاق" گؤروشونه یئر وئریلدی.
ترامپین یئنی قرارنامه‌سی‌نین هانسی اؤلکه‌لری اجاطه ائدجیی آچیقلانمادی.
